Poštovani,

Turistička zajednica grada Belišća Vas poziva da se prijavite za sudjelovanje na natjecanju u kuhanju fiš-paprikaša i sudjelovanju na manifestaciji „Fišijada“ 2024. godine.

Natjecanje će se održati na Gradskom bazenu u Belišću, dana **23. kolovoza 2024. godine (PETAK)** s početkom u **17:00 sati.**

Organizatori su Grad Belišće i Turistička zajednica grada Belišća.

PRIJAVE I UPLATE KOTIZACIJE SE MOGU IZVRŠITI najkasnije **do 16. kolovoza 2024. godine (PETAK)**:

* **Prijave (nakon uplate kotizacije)** - osobno u Turističkoj zajednici grada Belišća, Vijenac S. H. Gutmanna 15B radnim danom u vremenu od 8 do 16 sati, putem emaila: [tzbelisce@tzbelisce.net](mailto:tzbelisce@tzbelisce.net) ili na broj telefona 533 330.
* **Uplate kotizacije** u iznosu od 35,oo eura se mogu izvršiti najkasnije **do 16. kolovoza 2024. godine (PETAK),** te se uplaćuje **isključivo** **na IBAN : 3623400091110620966 (PBZ)** kojise nalazi u podnožju Prijavnice, svrha kotizacije: **„Kotizacija za Fišijadu 2024.“**

Za sve sudionike organizatori osiguravaju 3 kg ribe, drva za loženje, 1 stol, 2 klupe i majicu za kuhara, a natjecatelji donose svoj kotlić, nogare, pribor te sve začine i dodatke.

Pobjednik ovogodišnje Fišijade biti će predstavnik Grada Belišća i Turističke zajednice grada Belišća na Državnom natjecanju u kuhanju fiš-paprikaša.

**P R I J A V N I C A**

"FIŠIJADA" **23. kolovoza 2024. godine s početkom u 17:00 sati**

Bazen, Belišće

|  |  |
| --- | --- |
| TVRTKA/UDRUGA/FIZIČKA OSOBA: |  |
| IME I PREZIME KUHARA: |  |
| ADRESA KUHARA: |  |
| KONTAKT TELEFON/MOBITEL: |  |
| E-MAIL: |  |

DATUM \_\_\_\_\_\_\_\_\_\_\_\_\_\_\_\_\_\_\_\_\_\_\_ POTPIS \_\_\_\_\_\_\_\_\_\_\_\_\_\_\_\_\_\_\_\_\_\_\_\_